KOMISIJOS SPRENDIMAS
2004 m. gruodžio 7 d.
pagal Tarybos direktyvą 92/43/EEB patvirtinantis Atlanto biogeografinio regiono Bendrijos svarbos teritorijų sąrašą
(pranešta dokumentu Nr. K(2004) 4032)
(2004/813/EB)
EUROPOS BENDRIJŲ KOMISIJA,
atsižvelgdama į Bendrijos steigimo sutartį,
atsižvelgdama į 1992 m. gegužės 21 d. Tarybos direktyvą 92/43/EEB dėl natūralių buveinių ir laukinės faunos bei floros apsaugos ( (1)), ypač į jos 4 straipsnio 2 dalies trečią pastraipą,
kadangi:
(1)(2)(3)(4)(5)(6)(7)(8)(9)(10)(11)
Direktyvos 92/43/EEB 1 straipsnio c punkto iii papunktyje nurodytą Atlanto biogeografinį regioną sudaro visa Airijos, Nyderlandų ir Jungtinės Karalystės teritorija bei Belgijos, Danijos, Prancūzijos, Vokietijos, Portugalijos ir Ispanijos dalys, nustatytos biogeografiniame žemėlapyje, kurį 2000 m. spalio 23 d. patvirtino Direktyvos 20 straipsniu įsteigtas Buveinių komitetas.Šio regiono teritorijų, kurios, kaip apibrėžta Direktyvos 92/43/EEB 1 straipsnyje, siūlomos kaip Bendrijos svarbos teritorijos, sąrašus atitinkamos valstybės narės 2002 m. kovo mėnesio ir 2004 m. liepos mėnesio laikotarpiu perdavė Komisijai, laikydamosi Direktyvos 4 straipsnio 1 dalies.Prie siūlomų teritorijų sąrašų buvo pridėti duomenys apie kiekvieną teritoriją, pateikti formatu, kuris nustatytas 1996 m. gruodžio 18 d. Komisijos sprendimu 97/266/EB dėl Natura 2000 siūlomų teritorijų duomenų formato (2).Šiuos duomenis sudaro naujausias ir tiksliausias atitinkamos valstybės narės perduotas teritorijų žemėlapis, teritorijos pavadinimas, lokalizacija, plotas ir duomenys, pateikti laikantis Direktyvos 92/43/EEB III priede nustatytų kriterijų.Remiantis sąrašo, kurį Komisija sudarė tardamasi su kiekviena valstybe nare, projektu, kuriame taip pat nurodomos teritorijos, kuriose aptinkami prioritetiniai buveinių tipai arba prioritetinės rūšys, turėtų būti patvirtintas teritorijų, atrinktų kaip Bendrijos svarbos teritorijos, sąrašas.Dėl stebėjimo, vykdomo remiantis Direktyvos 92/43/EEB 11 straipsniu, žinios apie natūralių buveinių ir rūšių egzistavimą ir pasiskirstymą nuolatos gausėja. Todėl teritorijų įvertinimas ir atranka Bendrijos lygiu buvo atlikti naudojantis išsamiausiais šiandien turimais duomenimis.Pagal nusistovėjusią Europos Bendrijų Teisingumo Teismo praktiką, „kad parengtų Bendrijos svarbos teritorijų sąrašo projektą, kuriuo vadovaudamasi galėtų sukurti vieningą specialių saugomų teritorijų tinklą, Komisija privalo turėti išsamų teritorijų, kurios nacionaliniu lygmeniu įgyja ekologinę svarbą, tiesiogiai susijusią su direktyvos tikslu apsaugoti natūralias buveines ir laukinę fauną bei florą, sąrašą. (…) Be to, tik tokiu būdu įmanoma įgyvendinti direktyvos 3 straipsnio 1 dalies pirmoje pastraipoje iškeltą tikslą palaikyti arba atstatyti iki geros apsaugos būklės natūralių buveinių tipus ir rūšių buveines jų natūraliame paplitimo areale, kuris gali kirsti vieną ar daugiau sienų Bendrijos viduje“ (3).Remiantis turimais duomenimis ir bendraisiais įvertinimais, kurie buvo atlikti Europos teminio centro gamtos apsaugai ir bioįvairovei parengtų biogeografinių seminarų ir dvišalių susitikimų su valstybėmis narėmis metu, kai kurios valstybės narės tam tikriems buveinių tipams ir rūšims nepasiūlė teritorijų, atitinkančių Direktyvoje 92/43/EEB keliamus reikalavimus. Todėl dėl šių rūšių ir buveinių tipų, kurie yra išvardinti šio sprendimo 2 priede, negali būti daroma išvada, kad tinklas yra užbaigtas. Tačiau, atsižvelgdama į tai, kad duomenų gavimas ir susitarimas su valstybėmis narėmis buvo uždelstas, Komisija mano, jog reikia patvirtinti pirminį teritorijų sąrašą, kuris laikantis Direktyvos 92/43/EEB 4 straipsnio nuostatų turės būti persvarstytas dėl šio sprendimo 2 priede išvardintų buveinių tipų ir rūšių, dėl kurių valstybės narės nepasiūlė Direktyvoje 92/43/EEB keliamus reikalavimus atitinkančių teritorijų.Atsižvelgiant į tai, kad žinios apie minėtos direktyvos I priede išvardintų natūralių buveinių tipų ir II priede išvardintų rūšių, kurie aptinkami ir jūrų teritoriniuose vandenyse, ir jūrų vandenyse, pagal nacionalinę jurisdikciją esančiuose už teritorinių vandenų, egzistavimą ir pasiskirstymą tebėra neišsamios, dėl jų negali būti daroma išvada, kad tinklas yra užbaigtas arba neužbaigtas. Šios rūšys ir buveinių tipai yra išvardinti šio sprendimo 3 priede. Todėl Komisija mano, kad prireikus pirminis sąrašas dėl 3 priede išvardintų tam tikrų buveinių tipų ir rūšių laikantis Direktyvos 92/43/EEB 4 straipsnio nuostatų bus svarstomas iš naujo.Šio sprendimo 3 priede taip pat išvardinti tie minėtos Direktyvos I priede pateikti buveinių tipai ir II priede pateiktos rūšys, kuriuos reikia moksliškai ištirti.Šiame sprendime numatytos priemonės atitinka Buveinių komiteto nuomonę,
PRIĖMĖ ŠĮ SPRENDIMĄ:
1 straipsnis
Šio sprendimo 1 priede pateiktas sąrašas sudaro pirminį Atlanto biogeografinio regiono Bendrijos svarbos teritorijų sąrašą pagal Direktyvos 92/43/EEB 4 straipsnio 2 dalies trečią pastraipą.
Šis sąrašas turi būti persvarstomas atsižvelgiant į valstybių narių tolesnius pasiūlymus, pateiktus remiantis Direktyvos 92/43/EEB 4 straipsniu, dėl tam tikrų šio sprendimo 2 ir 3 priede nustatytų buveinių tipų ir rūšių.
2 straipsnis
Šis sprendimas skirtas valstybėms narėms.
Priimta Briuselyje, 2004 m. gruodžio 7 d.